23α. ΑΝΑΓΚ.ΝΟΜΟΣ υπ’ αριθ. 507 της 8/9 Αυγ. 1945 (ΦΕΚ Α΄206) Περί καθορισμού αποδοχών Στρατιωτικών, Ναυτικών και Αεροπορικών ακολούθων. Βλ. Ν.Δ.1736/73, τόμ.36Γ, σελ.1047. Άρθρον μόνον.-«Αι μηνιαίαι αποδοχαί των παρά ταις Ελληνικαίς Πρεσβείαις τοποθετουμένων Στρατιωτικών, Ναυτικών και Αεροπορικών Ακολούθων ορίζονται ίσαι προς τας εκάστοτε καταβαλλομένας μηνιαίας αποδοχάς πάσης φύσεως του Συμβούλου, αι δε των Βοηθών αυτών προς τας του Γραμματέως Α΄ της Πρεσβείας προς τας του Γραμματέως Α΄ της Πρεσβείας παρ’ ή οι ανωτέρω τοποθετούνται άνευ δικαιώματος λήψεως των αποδοχών της κυρίας αυτών θέσεως». Η εντός « » περίοδος αντικατεστάθη ως άνω δια του άρθρ. 2 Α.Ν. 418/1968. Επιτρέπεται εις τον Υπουργόν των Οικονομικών όπως δι’ αποφάσεώς του παρέχη ειδικόν μηνιαίον επίδομα, εφ’ όσον είς τινα των ανωτέρω ακολούθων ανατίθενται κατ’ επέκτασιν και καθήκοντα επί άλλων χωρών εκτός της χώρας εις ήν τοποθετείται. Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 